recursal/SuperWikiNEXT-32B huggingface dataset:
"**แคนเดิลอินเดอะวินด์**" (อังกฤษ: Candle in the Wind) เป็นเพลงที่เซอร์ เอลตัน จอห์นประพันธ์ดนตรีขึ้น และประพันธ์เนื้อเพลงโดยเบอร์นีย์ ทอพีน เมื่อปี ค.ศ. 1973 เพื่อเป็นการไว้อาลัยให้แก่มาริลิน มอนโร ที่เสียชีวิตเมื่อ 11 ปีก่อน และต่อมาได้ใช้เป็นเพลงในพระราชพิธีพระศพของไดอาน่า เจ้าหญิงแห่งเวลส์ด้วย

เพลงนี้เปิดตัวครั้งแรกเมื่อปี ค.ศ. 1973 โดยเซอร์เอลตัน จอห์น กับอัลบั้มกูดบายเยลโลว์บริกค์โรด เนื้อเพลงเปรียบเทียบถึงชีวิตของมาริลิน มอนโร (ประโยคแรกขึ้นต้นว่า "Goodbye Norma Jean" ซึ่งหมายถึงมาริลิน เพราะชื่อจริงของเธอคือ Norma Jeane Mortenson) โดยกล่าวถึงความอ้างว้างเปลี่ยวเหงาของเธอในปีสุดท้ายแห่งชีวิต ทอพีนผู้ประพันธ์เพลงนี้ได้รับแรงบันดาลใจของเนื้อเพลงจากประโยคว่า "candle in the wind" ซึ่งเป็นการไว้อาลัยถึงนักร้องและนักแต่งเพลงชื่อดัง เจนีส จอพลีน

ในปี ค.ศ. 1997 เซอร์เอลตัน จอห์นได้นำเพลงนี้มาร้อง เป็นการไว้อาลัยให้แก่ผู้หญิงที่มีชื่อเสียงที่สุดอีกคนหนึ่งของโลกคือ ไดอาน่า เจ้าหญิงแห่งเวลส์ ในงานพระราชพิธีพระศพนั้น เป็นการร้องสดเพียงครั้งเดียวของท่านเซอร์ และเพลงนี้ได้รับการกล่าวขวัญถึง และกลายเป็นเพลงที่ "ฮิต" ติดอันดับในเวลาต่อมา ใน ค.ศ. 2006 เพลงนี้ได้รับการบันทึกว่าเป็นเพลงที่มียอดขายสูงที่สุดในโลก

ในงานพระราชพิธีพระศพนั้นไม่ใช่แต่เพียงจอห์นเท่านั้นที่รู้สึกเศร้าโศกเสียใจ หากแต่คนรอบข้างและทั้งโลกที่เสียดายต่อการจากไปของไดอาน่า จอห์นได้เปลี่ยนเนื้อเพลงท่อนแรกเสียใหม่จาก "Goodbye Norma Jean" เป็น "Goodbye England's Rose" ท่านเซอร์ได้สร้างความเป็นคู่ขนาน ทั้งเหมือนและแตกต่างระหว่างสตรีชื่อก้องโลกทั้งสองด้วยบทเพลงนี้ แม้ว่าทั้งคู่จะมีชีวิตที่แตกต่างกันมาก แต่ก็เหมือนกันในข้อที่ต้องทุกข์ทรมาน "เพราะ" และ "เพื่อ" คนอื่นเช่นกัน ท่อนหนึ่งของเนื้อเพลงที่กินใจผู้ชมมากที่สุดคือท่อนที่ว่า "Your candle's burned out long before...your legend ever will...." (เทียนน้อยของเธอดับสิ้นนานไป แต่ตำนานของเธอจะไม่เสื่อมทรามตามลง)

บุคลากร
-------

* เอลตัน จอห์น – เปียโน, ร้องนำ
* เดวี จอห์นสตัน – กีตาร์ไฟฟ้า, กีตาร์โปร่ง, ร้องสนับสนุน
* ดี เมอร์เรย์ – กีตาร์เบส, ร้องสนับสนุน
* ไนเจล ออลส์สัน – กลอง, ร้องสนับสนุน

การรับรอง
---------

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Silver | 200,000double-dagger |
| double-daggerตัวเลขสตรีมมิงและยอดขายขึ้นอยู่กับการรับรองเพียงอย่างเดียว |

อ้างอิง
-------

1. ↑  Ben Brantley (11 October 2004). "Some Like It Hot, Some Like It Painted in Words". *The New York Times*. สืบค้นเมื่อ 29 July 2012.
2. ↑  "British single certifications – Elton John – Candle in the Wind". British Phonographic Industry. สืบค้นเมื่อ 12 July 2019.

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ประจำชาติ | 
* เยอรมนี

 |
| อื่น ๆ | 
* มิวสิกเบรนซ์ ผลงาน

 |
**โชกูปัง** (ญี่ปุ่น: 食パン; โรมาจิ: *shokupan*) หรือ **ขนมปังนมสดญี่ปุ่น** หรือ **ขนมปังฮกไกโด** เป็นขนมปังขาวเนื้อนุ่มที่ขายทั่วไปตามร้านขนมปังในทวีปเอเชีย โดยเฉพาะอย่างยิ่งในร้านขนมปังในญี่ปุ่น แม้ว่าโชกูปังจะไม่ใช่อาหารญี่ปุ่นแบบดั้งเดิม แต่ก็ได้มีการนำมารับประทานกันอย่างแพร่หลายหลังสงครามโลกครั้งที่สอง และขนมปังดังกล่าวยังถือเป็นอาหารหลักยอดนิยม

เบื้องหลังและประวัติศาสตร์
--------------------------

ขนมปังขาวเนื้อนุ่มเป็นที่นิยมในเอเชียโดยเฉพาะในญี่ปุ่น อย่างไรก็ตามขนมปังไม่ใช่อาหารแบบดั้งเดิมในญี่ปุ่น แต่ชาวญี่ปุ่นนำมารับประทานเป็นอาหารหลังสงครามโลกครั้งที่สองในขณะที่เกิดการขาดแคลนข้าวในประเทศ ซึ่งส่งผลให้สหรัฐตอบรับด้วยการขนส่งข้าวสาลีเพื่อช่วยบรรเทาทุกข์ ขนมปังในรูปแบบนี้เริ่มได้รับความนิยมนอกเอเชียในช่วงปี 2020

วัตถุดิบและวิธีการอบ
--------------------

โชกูปังที่อบในบ้าน
แป้งของโชกูปังผสมขึ้นโดยใช้ทังจ่ง การใช้ทังจ่งช่วยให้ขนมปังคงความสดได้นานขึ้น

ส่วนผสมทั่วไป ได้แก่ แป้ง นมสด เนย ยีสต์ เกลือ น้ำตาล และมักผสมไข่ เริ่มต้นจากเตรียมทังจ่งแล้วพักให้เย็น จากนั้นผสมกับส่วนผสมที่เหลือแล้วนวดให้เป็นแป้งที่นุ่มและเหนียว ซึ่งมักจะถูกแบ่งและปั้นเป็นหลายม้วน และนำมาวางตามขวางลงในถาดขนมปังเพื่อให้ฟูก่อนอบ ทำให้ได้รูปลักษณ์ที่มีเอกลักษณ์เฉพาะตัว การผลิตเชิงพาณิชย์มักอบในถาดอบรูปแบบพูลแมน (ทรงสี่เหลี่ยมมุมฉากคล้าย ๆ กับขนมปังแซนด์วิช) สำหรับผู้ที่อบเองที่บ้านมักจะใช้กระทะแบบเปิดซึ่งจะได้รูปทรงขนมปังที่แตกต่างแต่ไปแต่ก็ยังคงเอกลักษณ์ไว้

อ้างอิง
-------

1. 1 2  Moskin, Julia (22 April 2014). "Three Recipes to Savor to the Last Crumb (Published 2014)". *The New York Times* (ภาษาอังกฤษ). สืบค้นเมื่อ 30 July 2023.
2. 1 2  Imada, Kaila (13 February 2023). "What makes shokupan so popular – and where you can buy it". *Time Out Tokyo* (ภาษาอังกฤษแบบบริติช). สืบค้นเมื่อ 30 July 2023.
3. ↑  Krader, Kate (18 September 2019). "Japanese Milk Bread Is Coming for Your Lunch". *Bloomberg News* (ภาษาอังกฤษ). สืบค้นเมื่อ 30 July 2023.
4. ↑  Beckett, Lois (11 December 2022). "LA's 'orgasmic' $18 Japanese milk bread sells out in seconds every day". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 30 July 2023.
5. ↑  Trinh, Jean (9 November 2022). "LA's Latest Hot-Ticket Food Item Is a Plush Loaf of Japanese Bread Baked in a Ghost Kitchen". *Eater LA* (ภาษาอังกฤษ). สืบค้นเมื่อ 30 July 2023.
6. ↑  Sims, Alex (28 December 2022). "That hyped £11 milk bread has arrived in London". *Time Out London* (ภาษาอังกฤษแบบบริติช). สืบค้นเมื่อ 30 July 2023.
7. ↑  "Japanese Milk Bread Recipe". *King Arthur Baking* (ภาษาอังกฤษ). สืบค้นเมื่อ 30 July 2023.
**การบริหารงานยุติธรรม**  *(อังกฤษ: Justice Administration (JA))*  เป็นการบริหารจัดการงาน ที่เกี่ยวข้องกับระบบงานยุติธรรม ได้แก่ องค์กรตำรวจ อัยการ ศาล ราชทัณฑ์และคุมประพฤติ โดยเฉพาะเรื่องหลักการบริหาร
การบังคับใช้กฎหมายอาญา การแก้ปัญหาการกระทำความผิดในสังคม ตลอดทั้งการบริหารเพื่อความปลอดภัยภายในองค์กรเอกชน

1. ในภาคเอกชน ทำงานบริษัทเอกชนในแผนกานบริหารความสงบและความปลอดภัย เกี่ยวกับบุคลากรและกิจกาของบริษัทโดยทั่วไป แผนกวิจัยและการวางแผน

2. ในภาครัฐบาล

* สำนักงานตำรวจแห่งชาติ แผนกสวัสดิภาพเยาวชน พนักงานสอบสวน กองการเจ้าหน้าที่ แผนกวินัยและวางแผนพัฒนา
* กรมราชทัณฑ์ ทำงานหน้าที่นักสังคมสงเคราะห์ประจำทุกเรือนและทัณฑสถาน ทำงานในกองต่างๆได้ทุกกอง เช่น กองทัณฑวิทยา กองคุมประพฤติ กองพักการลงโทษ กองฝึกอบรม เป็นต้น
* กรมพัฒนาชุมชน ทำหน้าที่พัฒนากรประจำเขตต่างๆ
* กรมการปกครอง ทำหน้าที่ปลัดอำเภอ
* กระทรวงยุติธรรม
* กรมคุมประพฤติ ทำหน้าที่พนักงานคุมประพฤติประจำศาลทุกจังหวัด
* ศาลเยาวชนและครอบครัว ทำหน้าที่เป็นพนักงานคุมประพฤติ ประจำศาลเยาวชนและครอบครัวที่มีอยู่ทุกศาล
* กรมบังคับคดี ทำหน้าที่ประสานงานติดตามคดี
* ศาลทุกศาล ทำหน้าที่เป็นจ่าศาล ดูแลกิจการกระบวนการยุติธรรมและธุรการทั่วไป
* สถาบันพัฒนาข้าราชการตุลาการ ทำหน้าที่เป็นนักวิชาการ ดำเนินงานและประสานงานในการจัดฝึกอบรม และวางแผนพัฒนางานของศาลโดยทั่วไป

3. ในภาครัฐวิสาหกิจและธนาคาร ทำงานแผนกบุคลากรกองการเจ้าหน้าที่เพื่อควบคุมและรักษาไว้ซึ่งระเบียบ กฎ ข้อบังคับและอื่นๆ เป็นผู้ประสานงานกับหน่วยงานอื่นในกรณีมีปัญหาพิพาทและการใช้กฎหมายโดยทั่วไป รวมทั้งทำงานแผนกวางแผนและพัฒนา

การศึกษาต่อในประเทศไทย
----------------------

ผู้จบการศึกษาปริญญาตรีสาขาบริหารงานยุติธรรมและความปลอดภัย สามารถสอบเข้าศึกษาต่อในระดับปริญญาโททั้งในและต่างประเทศ ในประเทศไทย ได้แก่ คณะรัฐศาสตร์ สาขาอาชญาวิทยาและงานยุติธรรม จุฬาลงกรณ์มหาวิทยาลัย, คณะรัฐศาสตร์และนิติศาสตร์ สาขาการบริหารงานยุติธรรมและสังคม มหาวิทยาลัยบูรพา, คณะสังคมศาสตร์ สาขาบริหารงานยุติธรรม มหาวิทยาลัยเกษตรศาสตร์, คณะสังคมสงเคราะห์ศาสตร์ สาขานโยบายและการบริหารงานยุติธรรม มหาวิทยาลัยธรรมศาสตร์, คณะสังคมศาสตร์และมนุษยศาสตร์ สาขาอาชญาวิทยาและงานยุติธรรม มหาวิทยาลัยมหิดล และคณะรัฐประศาสนศาสตร์ สาขาบริหารงานยุติธรรม สถาบันบัณฑิตพัฒนบริหารศาสตร์
**หัตถานางใน** (尚食) เป็นละครซีรีส์อิงประวัติศาสตร์ที่กำกับโดย Wang Wei และ Bai Yunmo นำแสดงโดย สวีข่าย, อู๋จิ่นยฺเหวียน, หวัง ฉู่หรัน, หวังอี้เจ๋อ, Zhang Nan, He Fengtian, Liu Min ร่วมกับ He Ruixian, Wang Yan และ Lian Lian นักแสดงพิเศษ Yu Rongguang, Hong Jiantao, Zhang Zhixi, Wang Yu, Deng Sha และ Cheng Lisha ละครเรื่องนี้บอกเล่าเรื่องราวที่สร้างแรงบันดาลใจของ เหยาจื่อจิน หญิงสาวที่ได้รับเลือกให้เป็นนางกำนัลของห้องเครื่อง ในสมัยจักรพรรดิหย่งเล่อแห่งราชวงศ์หมิง ละครเรื่องนี้ออกอากาศทางช่องแมงโก้ทีวี เมื่อวันอังคารที่ 22 กุมภาพันธ์ ค.ศ. 2022

เรื่องย่อ
---------

เรื่องราวเกิดขึ้นในช่วงต้นราชวงศ์หมิงช่วงปลายรัชสมัยของจักรพรรดิหย่งเล่อ ละครเรื่องนี้บอกเล่าเรื่องราวของหญิงสาวชื่อ เหยาจื่อจิน (อู๋จิ่นยฺเหวียน) ที่เข้าวังเพื่อเป็นนางกำนัลของห้องเครื่อง ทำให้เธอได้รับหน้าที่ส่งพระกระยาหารให้กับเจ้าชายจูจ้านจี (สวีข่าย) พระราชนัดดาของจักรพรรดิหย่งเล่อ พวกเขาก็สานสัมพันธ์กัน อย่างไรก็ตาม จื่อจินมีภูมิหลังที่ลึกลับซึ่งเธอต้องการปกปิด ทำให้เธอลังเลที่จะสานสัมพันธ์กับเจ้าชายจ้านจี ห้องเครื่องเป็นส่วนหนึ่งของความทะเยอทะยานและการเมืองในวังที่ซับซ้อน เมื่อภูมิหลังของจื่อจินถูกเปิดเผยเธอก็กลายเป็นเป้าหมายของการคุกคาม ในขณะเดียวกัน เจ้าชายจ้านจีก็ต้องปกป้องพระราชบิดาและขัดขวางการเคลื่อนไหวของพระปิตุลา (อา) ของพระองค์ที่ต้องการจะชิงราชบัลลังก์

นักแสดง
-------

### นักแสดงหลัก

* สวีข่าย เป็น เจ้าชายจูจ้านจี

เขามีทักษะทั้งด้านพลเรือนและการทหาร ตลอดจนสติปัญญาและความกล้าหาญ เขาเก่งบทกวี คัดลายมือ วาดภาพ และเล่นกู่ฉินเป็นพิเศษ
* อู๋จิ่นยฺเหวียน เป็น เหยาจื่อจิน

เมื่อเธอยังเป็นวัยรุ่น เธอได้พบกับเจ้าชายจูจ้านจีซึ่งเสด็จมาเยี่ยมบ้านไร่โดยไม่บอกกล่าวพร้อมกับจักรพรรดิหย่งเล่อ ผู้เป็นพระอัยกา (ปู่) ของพระองค์ หลังจากเข้าไปในครัวหลวง เธอได้พบกับเจ้าชายจูจ้านจีอีกครั้ง
* หวัง ฉู่หรัน รับบท ซูเยว่ฮวา

นางในผู้เย็นชาและเย่อหยิ่งในครัวหลวง ผู้มาจากตระกูลพ่อครัวแม่ครัวชื่อดัง มารดาผู้ให้กำเนิดทิ้งเธอไปโดยไม่บอกลาตั้งแต่เธอยังเด็ก เมื่อโตเป็นผู้ใหญ่เธอจึงเข้าวังเพื่อตามหามารดา เธอยังต้องแข่งขันกับจื่อจิน และอินจื่อผิง เพื่อชิงตำแหน่งในครัวหลวงของราชวงศ์หมิง
* หวังอี้เจ๋อ รับบท โหย่วอี้ฟาน

รองผู้บัญชาการหน่วยองครักษ์เสื้อแพร โหย่วอี้ฟานหล่อเหลา โหดร้ายและดื้อรั้น เขาได้รับการเลื่อนตำแหน่งซึ่งทำให้เขากลายเป็นผู้บัญชาการทหารองครักษ์ที่อายุน้อยที่สุดในราชวงศ์หมิง เขามีความน่ากลัว ภายนอกเขาเป็นมิตรกับเจ้าชายจูจ้านจีแต่ความจริงแล้วซ่อนความลับไว้มากมาย

งานสร้าง
--------

### ทีมงานสร้างสรรค์ละคร

ทีมงานของละครยังคงใช้นักแสดงชุดเดิมของ "Strategy of Yanxi Palace" และ "The Sideburns Are Not Begonia Red" โดยจะเน้นนำเสนออาหารจีนมากกว่า 600 ชนิดในละครทีมงานทั้งหมดแสดงฝีมือเพื่อสร้างสรรค์ละครเรื่องนี้

### กระบวนการถ่ายทำ

ในวันที่ 15 ตุลาคม ค.ศ. 2020 ละครเรื่องนี้เริ่มถ่ายทำที่ Hengdian Film and Television City, Zhejiang ในวันที่ 5 กุมภาพันธ์ ค.ศ. 2021 ละครเรื่องนี้ปิดกล้องอย่างเป็นทางการ

อ้างอิง
-------

1. ↑  "百度安全验证". *wappass.baidu.com*. สืบค้นเมื่อ 2022-10-19.
2. ↑  Addict, Drama (2022-03-29). "Royal Feast Review - Chinese Historical Drama". *Drama Slot* (ภาษาอังกฤษแบบอเมริกัน). สืบค้นเมื่อ 2022-12-09.
3. ↑  "新京报 - 好新闻，无止境". *www.bjnews.com.cn*. สืบค้นเมื่อ 2022-10-21.
ป้ายผู้ปกครองควรแนะนำ ในปัจจุบัน
**ผู้ปกครองควรแนะนำ** (อังกฤษ: Parental Advisory) เป็นข้อความที่ประทับโดยสมาคมผู้ประกอบกิจการเพลงของสหรัฐอเมริกา (RIAA) ติดกับเพลงและแผ่นเสียงในสหรัฐอเมริกาที่มีเนื้อหาหยาบคาย หรือเรื่องทางเพศที่เกินกว่าจะรับได้ แต่เดิมเริ่มมีการติดป้ายคำว่า "explicit lyrics" (เนื้อเพลงโจ่งแจ้ง) ในปี ค.ศ. 1985 หลังจากได้รับความกดดันจากศูนย์ข้อมูลดนตรีผู้ใหญ่ (Parents Music Resource Center (PMRC)) ในปี ค.ศ. 2000 PMRC ได้ทำงานร่วมกับ RIAA เพื่อกำหนดมาตรฐานของป้าย โดยได้ออกแบบป้ายขาว-ดำที่เป็นที่คุ้นเคยในปัจจุบัน 

อัลบั้มแรก ๆ ที่ได้รับป้ายอย่างเช่น อัลบั้ม *ดานซิก* ของแดนซิก, อัลบั้ม *ลูเดอร์แตนเลิฟ* ของซาวด์การ์เดน, อัลบั้ม *อาเพติเตฟอร์ดีสตรัคชัน* ของกันส์แอนด์โรส และอัลบั้ม *แอสแนสตี้แอสเธย์วันนาบี* ของทูไลฟ์ครูว์ โดยสติ๊กเกอร์จะติดอยู่บนกระดาษแก้วของอัลบั้ม สำหรับอัลบั้มฮิปฮอปอัลบั้มแรกที่ได้รับป้ายคืออัลบั้มเปิดตัวของไอซ์-ที ที่ชื่อ *ไรม์เพย์ส* ออกในปี ค.ศ. 1987 ที่มีเนื้อหาเกี่ยวกับแก๊งสตาร์แร็ป ต่อมากับอัลบั้มในชื่อเดียวกับศิลปินของแดนซิก เช่นเดียวกับอีกหลายอัลบั้มหลังปี ค.ศ. 1992 ที่ป้ายจะติดไปกับการออกแบบปกเลย
**อีเบย์** (อังกฤษ: eBay Inc.; /ˈiːbeɪ/ ***ee**-bay*) เป็นสถานที่ซื้อขายที่ใหญ่ที่สุดในโลก เป็นผู้นำด้านโกลบัลคอมเมิร์ซ รวมถึงเว็บไซต์อีเบย์ สตับฮับ และอีเบย์คลาสสิฟายด์ โดยก่อตั้งขึ้นเมื่อปี พ.ศ. 2538 ณ เมืองแซนโฮเซ รัฐแคลิฟอร์เนียของสหรัฐ ซึ่งเว็บไซต์ อีเบย์ ได้รับการพัฒนาให้เป็นหนึ่งในตลาดออนไลน์ที่ใหญ่ที่สุดและตื่นตัวที่สุดในโลกที่เชื่อมโยงผู้ขายและผู้ซื้อหลายล้านคนทั่วโลกเข้าด้วยกัน โดยในปี พ.ศ. 2561 ประเมินได้ว่า อีเบย์มีผู้ซื้อจากทั่วโลกมากกว่า 170 ล้านคน

แพลตฟอร์มหลักของอีเบย์ที่มีการซื้อขายสินค้าจากทั่วโลกมากที่สุดคือเว็บไซต์ซึ่งนับเป็นตลาดที่เน้นการซื้อขายให้กับลูกค้าชาวอเมริกัน (Domestic USA) แต่ก็มีผู้ซื้อจากนานาประเทศทั่วโลกนิยมเข้ามาเลือกซื้อสินค้าผ่านทาง ebay.com ด้วยเช่นกัน ในปัจจุบันอีเบย์ได้มีการให้บริการในเว็บไซต์ย่อย 8 ภาษา และยังมีสำนักงานอยู่ในประเทศไทย ซึ่งก่อตั้งเมื่อราวๆ ปี พ.ศ. 2551 โดย "อีเบย์ ประเทศไทย" เป็นทีมงานด้านการตลาดของอีเบย์ตั้งอยู่ในไทย ทำหน้าที่สนับสนุนผู้ขายไทยให้เติบโต เน้นการนำสินค้าที่ผลิตในไทยขายส่งออกสู่ตลาดโลกบนเว็บไซต์ของอีเบย์นานาประเทศ โดยประกอบด้วย 3 สายงานหลัก

อีเบย์ยังเป็นเจ้าของเพย์พาล สไกป์ สตัปฮับ และคีจีจี ทั้งนี้อีเบย์และเพย์พาลได้แยกธุรกิจออกจากกันนับตั้งแต่ปี พ.ศ. 2558 เป็นต้นมา ดังนั้น ในปัจจุบันนี้ ทั้งสองบริษัทนับว่ามีการทำงานที่แยกกันโดยอิสระ

ประวัติ
-------

หน้าสำนักงานใหญ่ของอีเบย์
อีเบย์ก่อตั้งเป็นเว็บประมูลสินค้าในปี พ.ศ. 2538 (ค.ศ. 1995) โดยปิแอร์ โอมิดดียาร์ ในเมืองแซนโฮเซ รัฐแคลิฟอร์เนีย สหรัฐอเมริกา โดยในช่วงแรกนายปิแอร์ต้องการตั้งชื่อเว็บไซต์ว่า เอโคเบย์.คอม (EchoBay.com) แต่ได้มีคนจดทะเบียนเว็บไซต์ไว้แล้ว จึงได้หาชื่ออื่นและได้กลายมาเป็น eBay.com ในเดือนมีนาคม พ.ศ. 2541 เดวิน เวนิก ได้ดำรงตำแหน่งเป็นประธานบริษัทและซีอีโอ อีเบย์ได้ชื่อว่าเป็นหนึ่งในบริษัทที่เติบโตเร็วมากที่สุดในโลก[]

สินค้าและบริการ
---------------

การวางขายของในอีเบย์ มีให้เลือกทั้งการวางขายแบบที่ผู้ซื้อสามารถเลือกซื้อได้ทันที่ (Buy-It-Now) และการขายแบบประมูลสินค้า ซึ่งผู้ซื้อในปัจจุบันนิยมซื้อแบบ เลือกซื้อได้ในทันทีมากกว่า 80% มีเพียงส่วนน้อยเท่านั้นที่เลือกซื้อแบบประมูล โดยสินค้าที่วางขายมีตั้งแต่ ของสะสม อุปกรณ์คอมพิวเตอร์ เฟอร์นิเจอร์ เสื้อผ้า หรือแม้กระทั่ง รถยนต์ เรือ เครื่องบิน ซึ่งมีการขายกันทุกวัน สินค้าบางชนิดเป็นสินค้าหายาก โดยเฉพาะอย่างยิ่งสินค้าของสะสมหลายอย่างได้มีการซื้อขายแลกเปลี่ยนในอีเบย์เนื่องจากตลาดของผู้ซื้อและผู้ขายที่มารวมตัวกันมากพอ ที่ทำให้เกิดมีการซื้อขายเกิดขึ้น การจ่ายเงินในอีเบย์สามารถทำได้หลายระบบขึ้นอยู่กับการตกลงของผู้ซื้อและผู้ขาย โดยระบบชำระเงินที่ผู้ขายในอีเบย์นิยมมากที่สุดคือเพย์พาล ซึ่งอำนวยความสะดวกให้ทั้งสองฝ่ายโดยหักเงินส่วนหนึ่งเข้ากับทางเพย์พาลเอง[]

อ้างอิง
-------

1. ↑  Suciu, Peter (2008-04-18). "Skype and PayPal – A Different Set of Rules". All Business. สืบค้นเมื่อ 2008-04-23.
2. ↑  "ประวัติอีเบย์". คลังข้อมูลเก่าเก็บจากแหล่งเดิมเมื่อ 2008-12-18. สืบค้นเมื่อ 2008-11-04.

แหล่งข้อมูลอื่น
---------------

* เว็บไซต์ทางการ Edit this at Wikidata
* อีเบย์ ที่ยูทูบ
* ข้อมูลทางด้านธุรกิจของ eBay Inc: 
	+ กูเกิล การเงิน
	+ ยาฮู ไฟแนนซ์
	+ การยื่นเอกสารต่อ ก.ล.ต. สหรัฐ
**ซากดึกดำบรรพ์ร่องรอย** (trace fossils หรือ ichnofossils) เป็นหลักฐานทางธรณ๊วิทยาที่เกิดจากการกระทำของสิ่งมีชีวิต เช่น รูที่อยู่อาศัย รอยขุดคุ้ย รอยตีน และร่องรอยรากไม้ ทั้งนี้ ซากดึกดำบรรพ์ร่องรอยได้รวมถึงอินทรีย์วัตถุที่เกิดจากสิ่งมีชีวิต เช่น มูลสัตว์ (coprolites) และ สโตรมาโทไลต์ (stromatolites) อย่างไรก็ตาม โครงสร้างทางตะกอนวิทยา อย่างเช่น ร่องรอยที่เกิดจากการกลิ้งของเปลือกหอยตามพื้นท้องทะเลซึ่งไม่ได้เกิดจากพฤติกรรมของสิ่งมีชีวิต จึงไม่จัดให้เป็นซากดึกดำบรรพ์ร่องรอย.!

การศึกษาร่องรอยเรียกว่า ร่องรอยวิทยา (ichnology) โดยวิชาที่ศึกษาซากดึกดำบรรพ์ร่องรอยเรียกว่า Paleoichnology และวิชาที่ศึกษาร่องรอยของสิ่งมีชีวิตในปัจจุบันเรียกว่า Neoichnology โดยการศึกษารูปร่างลักษณะของร่องรอยต่างๆโดยหวังที่จะทำให้ทราบถึงกิจกรรมที่เกิดจากสิ่งมีชีวิต ทั้งนี้สิ่งมีชีวิตต่างชนิดกันอาจทำให้เกิดร่องรอยที่คล้ายกันได้ การจำแนกซากดึกดำบรรพ์ร่องรอยจึงเป็นสิ่งยากและอาจแตกต่างไปจากการจำแนกทางอนุกรมวิธานของซากดึกดำบรรพ์ซากเหลือ (body fossils)

เอดอล์ฟ เซลาสเชอร์ (Adolf Seilacher) เป็นผู้ศึกษาและจำแนกชนิดของซากดึกดำบรรพ์ร่องรอย โดยเอดอล์ฟ เซลาสเชอร์ ได้สังเกตเห็นร่องรอยการกระทำของสัตว์ออกเป็น 5 กลุ่มตามพฤติกรรมของสัตว์ ดังนี้

* คิวบิชเนีย (Cubichnia) เป็นร่องรอยที่ปรากฏบนพื้นผิวที่อ่อนนุ่ม
* โดมิชเนีย (Domichnia) เป็นร่องรอยโครงสร้างที่อยู่อาศัยของสัตว์ เช่น รูที่อยู่อาศัย
* โฟดินิชเนีย(Fodinichnia) เป็นร่องรอยการหาอาหารของสัตว์ที่ปรากฏบนพื้นตะกอน
* แพสคิชเนีย (Pascichnia) เป็นร่องรอยการหาอาหารของสัตว์ที่ปรากฏบนพื้นตะกอน เฉพาะสัตว์เคี้ยวเอื้องกินหญ้าตามพื้นดินและได้ทิ้งร่องรอยไว้
* เรปิชเนีย (Repichnia) เป็นร่องรอยการเคลื่อนที่จากที่หนึ่งไปอีกที่หนึ่งของสัตว์ ปกติมักเป็นแนวเส้นตรงหรืออาจโค้งได้เล็กน้อย เช่นการเคลื่อนที่ของสัตว์ที่มีระยางเป็นข้อเป็นปล้อง (arthopod) และของสัตว์มีกระดูกสันหลัง
**ตะวันฉาย พี.เค.แสนชัยมวยไทยยิม** มีชื่อจริงว่า **ณรงค์ศักดิ์ แก้วมาลา** (ชื่อเล่น กันต์) เกิดเมื่อวันที่ 7 เมษายน พ.ศ. 2542 เป็นนักมวยไทยชาวไทย เมื่อครั้งอยู่สังเวียนลุมพินีครั้งแรกเมื่ออายุ 14 ปี ใช้ชื่อ **จตุคาม เพชรรุ่งเรือง** สื่อมวลชนตั้งฉายาว่า "ซ้ายดารา" เนื่องจากถนัดซ้ายและรูปร่างหน้าตาดี

ประวัติ
-------

ตะวันฉายเป็นบุตรชายของนายบุญสงฆ์ แก้วมาลา กับนางธัญชนก จำปาทอง มีพี่น้องทั้งหมด 3 คน โดยเป็นบุตรคนเล็ก บิดาเป็นนักธุรกิจใหญ่ในจังหวัดชลบุรี ลงทุนร่วมกับพี่เขยและเครือญาติทำธุรกิจท่องเที่ยวในเกาะล้าน จังหวัดชลบุรี ในนาม *ทัวร์วิไลสมุทร* แต่เมื่อเกิดวิกฤตต้มยำกุ้ง ส่งผลให้กิจการต่าง ๆ ได้รับผลกระทบอย่างหนักและทยอยกันปิดตัวลง รวมถึงธุรกิจของครอบครัว

ตะวันฉายเริ่มหัดมวยตั้งแต่อายุ 7–8 ปี ฝึกหัดมวยที่ค่ายเพชรรุ่งเรือง ของครูนุ วิษณุชัย เพชรรุ่งเรือง โดยมีอนันต์ศักดิ์ เปียปลื้มเป็นครูมวยคนแรก จากนั้นเริ่มชกโชว์ที่บาร์แห่งหนึ่งแถวชายหาดเมืองพัทยา ในนามจตุคาม เพชรรุ่งเรือง และเริ่มเดินสายชกมวยเด็กในพื้นที่จังหวัดชลบุรี ในภาคตะวันออกรวมถึงอีสาน จนกระทั่งเข้ามาชกในสนามมวยเวทีลุมพินีเมื่อตอนอายุ 14 ปี ประเดิมชกกับเพชรบานเสน สว.จ.เลี่ยงเมืองนนท์ โดยชนะด้วยคะแนนเอกฉันท์

หลังเรียนจบระดับมัธยมศึกษาชั้นที่ 3 จตุคามได้ย้ายมากรุงเทพฯ โดยอยู่ภายใต้การดูแลของค่ายมวย พี.เค.แสนชัยมวยไทยยิม และใช้ชื่อ "ตะวันฉาย" นับแต่นั้น (พระจันทร์ฉาย เป็นคนตั้งให้)

ตะวันฉายสร้างชื่อให้ตัวเองได้อย่างรวดเร็ว จนในเดือนกุมภาพันธ์ 60 เขาคว้าแชมป์ประเทศไทยรุ่น 126 ปอนด์ด้วยการเอาชนะวายุน้อย เพชรเกียรติเพชร ณ สนามมวยเวทีลุมพินี ในปี 2561 ได้รางวัลนักมวยไทยยอดเยี่ยม สนามมวยเวทีลุมพินี

### วันแชมเปียนชิพ

4 ตุลาคม พ.ศ. 2563 มีการประกาศว่าตะวันฉายได้เซ็นสัญญากับวันแชมเปียนชิพ เปิดตัวครั้งแรกด้วยการชนะน็อกคู่แข่งชาวไอริช ฌอน แคลนซี

29 กันยายน พ.ศ. 2565 ได้โอกาสท้าชิงตำแหน่งแชมป์โลกวันมวยไทย รุ่นเฟเธอร์เวตกับ เพชรมรกต เพชรยินดีอะคาเดมี ตะวันฉายชนะคะแนนอย่างเอกฉันท์ ขึ้นแท่นแชมป์โลกคนใหม่

25 กุมภาพันธ์ พ.ศ. 2566 ตะวันฉายป้องกันแชมป์โลกวัน มวยไทย รุ่นเฟเธอร์เวต เป็นครั้งแรก โดยเจอกับจามาล ยูซูพอฟ ชาวตุรกี แต่ถูกตะวันฉายชนะน็อกด้วยการเตะขาจนยืนไม่ได้ ในวินาทีที 49 ของยกแรก

5 สิงหาคม พ.ศ. 2566 ตะวันฉายลงแข่งขันในกติกาคิกบอกซิงนัดแรกของรายการวันแชมเปียนชิพ โดยเจอกับดาวิต คิเรีย นักชกชาวจอร์เจีย ในกติกาคิกบ็อกซิง รุ่นเฟเธอร์เวต โดยตะวันฉายเตะซ้ายเข้าที่แขนของ ดาวิต คิเรีย ยกที่ 3 จนแขนหัก

7 ตุลาคม พ.ศ. 2566 ตะวันฉาย ชนะคะแนนไปแบบเอกฉันท์ โจ ณัฐวุฒิ ในกติกาคิกบอกซิง

อ้างอิง
-------

1. 1 2  ""ตะวันฉาย" ปลื้ม คืนถิ่นลุมพินีที่เคยสร้างชื่อในศึกป้องกันแชมป์ 25 ก.พ.นี้". ผู้จัดการออนไลน์.
2. ↑  "ตะวันฉาย พี.เค.แสนชัยมวยไทยยิม ประวัตินักมวยหน้าหยก เจ้าของฉายา "ซ้ายดารา"". กะปุก.
3. ↑  "10 เรื่องจริงของ "ตะวันฉาย" ใครเป็นแฟนพันธุ์แท้ไม่รู้ไม่ได้!". onefc.com.
4. ↑  "Tawanchai Signs With ONE Championship". *Fight Record*. 2020-10-04. คลังข้อมูลเก่าเก็บจากแหล่งเดิมเมื่อ 2020-10-12. สืบค้นเมื่อ 2020-10-12.
5. ↑  "ชีวิตจริงสุดดรามาของ "ซ้ายดารา" ตะวันฉาย จากลูกคุณหนูสู่ยอดมวยแห่งยุค". onefc.
6. ↑  "บันไดสี่ขั้นสู่บัลลังก์ของ "ตะวันฉาย" ก่อนรั้งเข็มขัดครั้งแรกกับ "จามาล ยูซูพอฟ"". onefc.
7. ↑  "เคลื่อนไหวแล้ว "จามาล" เปิดใจหลังถูก "ตะวันฉาย" เจาะยางแตกในนัดชิงแชมป์โลก". onefc.com.
8. ↑  "พิษแข้ง "ตะวันฉาย" ภาพเอ็กซเรย์แขน "คิเรีย" หักจริง (คลิป)". ผู้จัดการออนไลน์.
9. ↑  "สู้กันสนุก!"ตะวันฉาย" เบียดเข้าป้ายชนะ "โจ ณัฐวุฒิ" กติกาคิก บ็อกซิ่ง ONE FIGHT NIGHT". สยามสปอร์ต.
**พระยายะหริ่ง (พ่าย)** เดิมเป็นพระยาเมืองปัตตานีคนที่ 4 ต่อมาภายหลังจากได้แยกเมืองปัตตานีออกเป็น 7 หัวเมืองจึงได้รับแต่งตั้งเป็นพระยาเมืองยะหริ่งคนที่ 1

ประวัติ
-------

**พระยายะหริ่ง (พ่าย)** เป็นบุตรของพระยามหานุภาพปรามสงคราม (เค่ง) เจ้าเมืองจะนะ และเป็นน้องชายของพระยาตานี (ขวัญซ้าย)

ในสมัยเมืองปัตตานียังไม่แบ่งเป็น 7 หัวเมือง พระยาตานี (ขวัญซ้าย) ได้รับโปรดเกล้าแต่งตั้งเป็นพระยาเมืองปัตตานี ได้ตั้งศูนย์ว่าราชการอยู่ที่ตำบลนาเกลือ อำเภอเมืองปัตตานี เมื่อถึงแก่อนิจกรรม พระบาทสมเด็จพระพุทธเลิศหล้านภาลัยจึงโปรดเกล้าแต่งตั้ง (พ่าย) ผู้เป็นน้องชายของพระยาตานี (ขวัญซ้าย)เป็นพระยาเมืองปัตตานี พร้อมกับนายเสมใส หรือ (หลวงสวัสดิภักดี นายยิ้มซ้าย) บุตรพระยาตานี(ขวัญซ้าย)เป็นผู้ช่วยราชการ และได้ย้ายศูนย์ว่าราชการการของปัตตานีมาอยู่ที่ ตำบลยามู ในเมืองยะหริ่ง และได้สร้างวัดขึ้นมาเพื่อเป็นศูนย์กลางของเมือง คือ วัดมัชฌิมาวาส (วัดกลาง) 

ในช่วงนายพ่ายเป็นเจ้าเมืองปัตตานี ปรากฎว่าเหตุการณ์ยังไม่สงบ มีการทะเลาะกับชาวเมืองปัตตานีบ่อยครั้ง มีการคบคิดเข้าปล้นบ้านเจ้าเมือง ชาวเมืองพากันเกลียดชังเจ้าเมืองซึ่งเป็นชาวสยาม จึงเกิดความวิตกว่า หากชาวเมืองลุกฮือขึ้นมาจะเป็นปัญหาอย่างยิ่ง พระยาตานี (พ่าย) จึงส่งสารฉบับหนึ่งไปยังเมืองสงขลา เมื่อเจ้าเมืองสงขลาทราบแล้วจึงกราบบังคมทูลไปยังพระเจ้าแผ่นดินที่กรุงเทพ จากนั้นจึงมีการปรึกษาหารือกันระหว่างองคมตรีเพื่อนำหลักการปกครองมาใช้ที่ปัตตานี

ในที่สุดที่ประชุมมีความเห็นว่า จำเป็นต้องแยกอำนาจปกครองที่เมืองปัตตานี เพื่อความสะดวกต่อการปกครอง พระบาทสมเด็จพระพุทธเลิศหล้านภาลัย จึงส่งพระยาอภัยสงครามมาเพื่อปรึกษากับเจ้าเมืองสงขลา โดยแยกเมืองปัตตานีออกเป็น 7 หัวเมือง ได้แก่ ปัตตานี ยะหริ่ง หนองจิก รามัน ยะลา ระแงะและสาย (สายบุรี)

เมื่อแยกเมืองปัตตานีเป็น 7 หัวเมืองเรียบร้อยแล้ว จึงแต่งตั้งให้ (พ่าย) เป็นพระยาเมืองยะหริ่ง ต่อมาเมื่อพระยายะหริ่ง (พ่าย) ถึงแก่อนิจกรรม จึงแต่งตั้งให้ นายเสมใส หรือ (หลวงสวัสดิภักดี นายยิ้มซ้าย) บุตรพระยาตานี (ขวัญซ้าย) มาปกครองเมืองยะหริ่งแทน

อ้างอิง
-------

1. ↑  "พระยาตานี" (PDF).
2. ↑  "การปกครองบริเวณ 7 หัวเมืองปัตตานี" (PDF). p. 8.
**พระยาวิชิตภักดีศรีสุรวังษารัตนาณาเขตรประเทศราช (ตนกูปะสา หรือ เต็งกูมูฮัมหมัด)** (มลายู: Tengku Besar or Tengku Muhammad) เป็นพระยาเมืองปัตตานีในช่วงปี พ.ศ. 2381-2399 ซึ่งถือเป็นเจ้าเมืองปัตตานีแห่งราชวงศ์กลันตันองค์แรกที่ปกครองปัตตานี โดยเป็นรายาปัตตานีองค์ที่ 7

ในสมัยพระบาทสมเด็จพระนั่งเกล้าเจ้าอยู่หัวได้เกิดความขัดแย้งภายในเมืองกลันตันระหว่างพระยากลันตัน (ตวนสนิปากแดง) กับตนกูปะสาในปี พ.ศ.2382 ด้วยเรื่องที่ตนกูปะสาน้อยใจพระยากลันตัน (ตวนสนิปากแดง) ไม่กราบทูลขอเมืองอื่นๆให้ตนได้ครอบครอง ตลอดจนเรื่องทรัพย์สมบัติบ่าวไพร่ของตนกูปะสา เหตุการณ์นี้ได้ลุกลามมากขึ้นเมื่อตนกูปะสาได้ชักชวนพระยาบาโงย เพื่อช่วยกันรวบรวมผู้คนตั้งค่ายสู้รบกับพระยากลันตัน (ตวนสนิปากแดง) ด้วยเหตุนี้กองทัพกรุงเทพซึ่งมีพระยาศรีพิพัฒน์ยกลงไปตั้งมั่น ณ เมืองสงขลา จึงมอบหมายให้พระยาไชยายกกองทัพเรือไปเมืองกลันตัน บังคับให้พระยากลันตัน (ตวนสนิปากแดง) กับตนกูปะสา รื้อค่ายเลิกรบกัน พร้อมทั้งได้ไกล่เกลี่ยจนสามารถประนีประนอมกันได้

ในปีต่อมาได้เกิดการทะเลาะวิวาทกันอีกครั้งด้วยเรื่องพระยาจางวาง กับตนกูศรีอินทิรา (รายามุดา) ขัดคำสั่งพระยากลันตัน (ตวนสนิปากแดง )ถึงขั้นจะรบกันอีก เมื่อความทราบถึงกรุงเทพ จึงโปรดให้พระยานคร(น้อย) แต่งหนังสือลงไปว่ากล่าวขุ่มขู่จึงสงบลงได้อีกครั้ง ต่อมาเมื่อปี พ.ศ.2384 ตนกูปะสาเดินทางมายังกรุงเทพเพื่อร้องเรียนเรื่องพระยาจางวางและตนกูศรีอินทิรา (รายามุดา) นำทรัพย์สมบัติของตนไปทำประโยชน์ ในขณะเดียวกันพระยากลันตัน(ตวนสนิปากแดง)ได้มีใบบอกมายังกรุงเทพ กล่าวโทษตนกูปะสาว่าใช้คนไปชักชวนพระยาบาโงย และพรรคพวกที่เมืองตรังกานู เมืองลิงา ให้มาทำร้ายพระยากลันตัน(ตวนสนิปากแดง)

การทะเลาะระหว่างพระยากลันตันกับพระราชวงศ์หลายครั้งทำให้พระบาทสมเด็จพระนั่งเกล้าเจ้าอยู่หัวทรงพระราชดำริว่า ถ้าปล่อยให้เหตุการณ์เป็นเช่นนี้ความวุ่นวายต้องเกิดขึ้นไม่สิ้นสุด ต่อมาจึงโปรดเกล้าให้ตนกูปะสาเป็นเจ้าเมืองหนองจิก เมื่อถึงปี พ.ศ.2388 จึงโปรดเกล้าแต่งตั้งตนกูปะสาเป็นเจ้าเมืองปัตตานีองค์แรกแห่งราชวงศ์กลันตันที่ปกครองปัตตานี นับตั้งแต่นั้นเป็นต้นมาความบาดหมางระหว่างพระยากลันตัน(ตวนสนิปากแดง) กับตนกูปะสาจึงยุติลง

ตนกูปะสาเมื่อเดินทางมาถึงเมืองปัตตานีได้สร้างวังขึ้นเป็นครั้งแรกบริเวณชายทะเล ปัจจุบันคือหมู่บ้านตันหยง ต่อมาห็นว่าภูมิศาสตร์ไม่เหมาะสมจึงย้ายไปสร้างวังหลังใหม่เรียกว่า "วังจังบังตีกอ" ปัจจุบันคือ ตำบลจะบังตีกอ อำเภอเมือง จังหวัดปัตตานี ได้ปกครองเมืองปัตตานีจนถึงแก่พิราลัยในปี พ.ศ.2399

โอรส-ธิดา
---------

พระยาวิชิตภักดี **(**ตนกูปะสา หรือ เต็งกูมูฮัมหมัด) มีโอรส-ธิดา 6 องค์ ได้แก่

1. เต็งกูปูเตะ เจ้าเมืองปัตตานีองค์ที่ 8
2. เต็งกูบูลัค (ตนกูฮาญีตูวอร์)
3. เต็งกูฮุเซ็น (ตนกูนิมันดาร์ฮัน)
4. ต่วนบอซู (เต็งกูสุไลมานชารีฟุดดีน) เจ้าเมืองปัตตานีองค์ที่ 10
5. เต็งกูตัมบัล ชายาพระยาเมืองรามัน
6. เต็งกูลาโบะฮ์ ชายาตนกูจิ โอรสในตนกูบังโงย

อ้างอิง
-------

1. 1 2  ภููมิหลังวังจะบังตีกอ[*ลิงก์เสีย*] (PDF).P33-35
2. ↑  พระยาตานี
***อันทิลดอว์น*** (อังกฤษ: Until Dawn) เป็นวิดีโอเกมผจญภัยแนวสยองขวัญเอาชีวิตรอด และเป็นละครเชิงโต้ตอบ (interactive drama) พัฒนาโดยซูเปอร์แมสซิฟเกมส์ และจำหน่ายโดยโซนี่คอมพิวเตอร์เอ็นเตอร์เทนเมนต์ สำหรับเครื่องเล่นเพลย์สเตชัน 4 เติมกำหนดออกขายบนเครื่องเล่นเพลย์สเตชัน 3 และรองรับคุณสมบัติเพลย์สเตชันมูฟ แต่เกมกลับมาเปิดตัวว่าจำหน่ายเฉพาะบนเครื่องเพลย์สเตชัน 4 ในเดือนสิงหาคม ค.ศ. 2014 เกมออกวางขายทั่วโลกในเดือนสิงหาคม ค.ศ. 2015

*อันทิลดอว์น*มีฉากในแคนาดาภาคตะวันตก เป็นเรื่องราวของกลุ่มวัยรุ่นแปดคนที่ตัดสินใจมาพักร้อนในกระท่อมแห่งหนึ่งที่หุบเขาแบล็กวูด ที่สมมุติขึ้นมา เป็นเวลาหนึ่งปีพอดีหลังเด็กสาวสองคนที่เป็นเพื่อนกันได้หายตัวไป ไม่นานหลังมาถึง กลุ่มวัยรุ่นพบว่าตนถูกโรคจิตลอบทำร้าย และต้องพยายามเอาชีวิตรอดจนกว่าพระอาทิตย์ขึ้น ตลอดการผจญภัย ผู้เล่นจะได้เล่นตัวละครทั้งแปดตัว ผู้เล่นต้องตัดสินใจครั้งสำคัญขณะที่เนื้อเรื่องดำเนินไป โดยการตัดสินใจจะกระทบกับผลลัพธ์ของเกม นำไปสู่ฉากจบที่แตกต่างกัน

*อันทิลดอว์น*ได้รับการตอบรับที่ดี โดยถูกยกย่องในเรื่องภาพ กลไกตัวเลือก ความสยองขวัญ ดนตรี ตัวละคร การพากย์เสียง และการออกแบบระบบเกม คำวิจารณ์ส่วนใหญ่จะเกี่ยวกับเนื้อเรื่องในครึ่งหลัง มุมกล้อง การเคลื่อนไหวของตัวละคร และเนื้อเรื่องบางส่วนที่เป็นเส้นตรง

ในปี 2024 โซนี่ พิคเจอร์ ประกาศว่า อันทิลดอว์น จะถูกนำมาสร้างเป็นภาพยนตร์สยองขวัญเหนือธรรมชาติ โดยผู้กำกับ เดวิด เอฟ. แซนด์เบิร์ก พร้อมทั้งประกาศว่าฉบับรีมาสเตอร์และขยายเพิ่มเติมเนื้อเรื่องจะถูกลงให้กับ PC เป็นครั้งแรกและ PS5

อ้างอิง
-------

1. ↑  Greening, Chris. "Jason Graves creates a cinematic horror score for Until Dawn". Video Game Music Online. สืบค้นเมื่อ 1 August 2015.
2. ↑  "Until Dawn, The Unfinished Swan, and Journey Confirmed for PS4". IGN.com. สืบค้นเมื่อ 25 July 2014.
3. ↑  "Gamescom 2014: Until Dawn is Now a PS4 Exclusive, Uses the Killzone: Shadow Fall Engine (Updated)". playstationlifestyle.net. สืบค้นเมื่อ 15 August 2014.[*ลิงก์เสีย*]
4. ↑  Samuels, Pete (26 May 2015). "Until Dawn Launches on PS4 August 25th". *PlayStation Blog*. สืบค้นเมื่อ 26 May 2015.
5. ↑
**บุญเลิศ ไพรินทร์** อดีตสมาชิกสภาผู้แทนราษฎรจังหวัดฉะเชิงเทรา สังกัดพรรคประชาธิปัตย์ หรือที่เป็นที่รู้จักในนาม **"โหร ส.ว."**

ประวัติ
-------

บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย ประเทศสหรัฐอเมริกา

การทำงาน
--------

บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี

ได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."

ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647 ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง น้องสาวของนายจาตุรนต์ ฉายแสง ที่ได้คะแนน 27,679

เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2535 –  เหรียญจักรพรรดิมาลา (ร.จ.พ.)

อ้างอิง
-------

1. ↑  ประวัติบุคคลสำคัญจากอำเภอบางคล้า[*ลิงก์เสีย*]
2. ↑  โหรสว.ชี้ดวงอภิสิทธิ์รุ่ง-ทักษิณร่วงเก็บถาวร 2009-04-19 ที่ เวย์แบ็กแมชชีน จากกรุงเทพธุรกิจ
3. ↑  พลิกล็อก!!!! สองพี่น้อง *ฐิติมา-วุฒิพงศ์ ฉายแสง* ปิ๋ว สอบตก สส.ฉะเชิงเทรา จากโอเคเนชั่น
4. ↑  พลวุฒิ สงสกุล (19 กันยายน 2561). "แบ่งเขตเลือกตั้งใหม่ เตรียมหย่อนบัตรปี 62 ส.ส. ลด 23 จังหวัด อีสานหด 10 ที่นั่ง". THE STANDARD. สืบค้นเมื่อ 18 กุมภาพันธ์ 2562. `{{cite web}}`: ตรวจสอบค่าวันที่ใน: `|accessdate=` (help)
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกีรติยศยิ่งมงกุฎไทย เก็บถาวร 2017-12-01 ที่ เวย์แบ็กแมชชีน, เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2015-09-28 ที่ เวย์แบ็กแมชชีน, เล่ม ๑๑๕ ตอนที่ ๒๓ ข หน้า ๗, ๒ ธันวาคม ๒๕๔๑
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรพรรดิมาลาและเหรียญจักรมาลา, เล่ม ๑๑๐ ตอนที่ ๓๖ ง ฉบับพิเศษ หน้า ๓, ๒๖ มีนาคม ๒๕๓๖
**นายมานะ แพรสกุล** เป็นอดีตสมาชิกสภาผู้แทนราษฎรจังหวัดเชียงใหม่ 4 สมัย ได้รับการเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม

ประวัติ
-------

นายมานะ แพรสกุล เกิดเมื่อวันที่ 11 กรกฎาคม พ.ศ. 2485 ที่จังหวัดเชียงราย เป็นบุตรของนายยิ่ง กับนางคาเซียม แพรสกุล

การทำงาน
--------

นายมานะ แพรสกุล เป็นสมาชิกสภาผู้แทนราษฎร จังหวัดเชียงใหม่ ได้รับเลือกตั้งครั้งแรกในการเลือกตั้ง พ.ศ. 2526 สังกัดพรรคกิจสังคม และได้รับเลือกตั้งอีก 2 สมัยต่อมา ในการเลือกตั้ง พ.ศ. 2529 สังกัดพรรคสหประชาธิปไตย และการเลือกตั้ง พ.ศ. 2531 สังกัดพรรคเอกภาพ จากนั้นได้เว้นว่างจากงานการเมืองไปในการเลือกตั้ง พ.ศ. 2535 จนกระทั่งนายมานะ ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในสังกัดพรรคเอกภาพเช่นเดิม ในปี 2539 เขาลงสมัคร ส.ส.เชียงใหม่ เขต 4 สังกัดพรรคความหวังใหม่ ร่วมกับสันติ ตันสุหัช แต่เขาไม่ได้รับเลือกตั้ง

ต่อมาในการเลือกตั้ง พ.ศ. 2544 นายมานะ ได้ลงสมัครับเลือกตั้งอีกครั้ง ในสังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับนายสันติ ตันสุหัส จากพรรคไทยรักไทย ภายหลังนายมานะ จึงได้ย้ายไปร่วมงานกับพรรคไทยรักไทย ในปี พ.ศ. 2545 จนกระทั่งในเดือนมีนาคม พ.ศ. 2549 จึงย้ายมากลับร่วมงานกับพรรคประชาธิปัตย์เช่นเดิม ต่อมาในการเลือกตั้ง พ.ศ. 2550 นายมานะ ได้ลงสมัครรับเลือกตั้ง ในสังกัดพรรครวมใจไทยชาติพัฒนา พร้อมกับนายแพทย์ไกร ดาบธรรม แต่ผลการเลือกตั้งในครั้งนั้น มีผู้สมัครจากพรรคพลังประชาชน 2 คน กับนายแพทย์ไกรเท่านั้นที่ได้รับเลือกตั้งเป็นสมาชิกสภาผู้แทนราษฎร

เครื่องราชอิสริยาภรณ์
---------------------

* พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529
3. ↑  **นักการเมืองท้องถิ่นจังหวัดเชียงใหม่**. กรุงเทพฯ : สถาบันพระปกเกล้า. 2551[*ลิงก์เสีย*]
4. ↑  ผลการเลือกตั้ง เก็บถาวร 2004-09-28 ที่ เวย์แบ็กแมชชีนเว็บไซต์กรมการปกครอง
5. ↑  ผลการเลือกตั้งสมาชิกสภาผู้แทนราษฎร จังหวัดเชียงใหม่ พ.ศ. 2544 เก็บถาวร 2012-11-07 ที่ เวย์แบ็กแมชชีนสืบค้นวันที่ 21 กรกฎาคม 2555
6. ↑
7. ↑  ฐานข้อมูลสมาชิกพรรคการเมือง ของสำนักงานคณะกรรมการการเลือกตั้ง
8. ↑  รายชื่อผู้สมัคร ส.ส. เขตเลือกตั้งที่ 3 จังหวัดเชียงใหม่[*ลิงก์เสีย*]
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2010-02-02 ที่ เวย์แบ็กแมชชีน, เล่ม ๑๑๒ ตอนที่ ๑๗ ข หน้า ๔๗, ๔ ธันวาคม ๒๕๓๘
10. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ, หน้า ๒, ๔ ธันวาคม ๒๕๓๒
**วิทยา ภูมิเหล่าแจ้ง** เป็นอดีตสมาชิกสภาผู้แทนราษฎรจังหวัดกาฬสินธุ์ 5 สมัย ปัจจุบันสังกัดพรรครวมไทยสร้างชาติ

ประวัติ
-------

วิทยา ภูมิเหล่าแจ้ง เกิดเมื่อวันที่ 13 มีนาคม พ.ศ. 2494 จบการศึกษาระดับปริญญาตรี รัฐศาสตรบัณฑิต (การเมืองการปกครอง) จากประเทศฟิลิปปินส์ ระดับปริญญาโท รัฐศาสตรมหาบัณฑิต (การเมืองการปกครอง) จากสหรัฐอเมริกา

วิทยา เข้าสู่งานการเมืองโดยการลงสมัครรับเลือกตั้งและได้รับเลือกตั้งเป็น ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ในนามพรรคประชาธิปัตย์ ซึ่งอยู่ในกลุ่ม 10 มกรา ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชน แต่เขาไม่ได้รับเลือกตั้งในครั้งใน กระทั่งได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคความหวังใหม่ ต่อมาพรรความหวังใหม่ยุบรวมเข้ากับพรรคไทยรักไทย ในนามกลุ่มวังน้ำเย็น นายวิทยาจึงได้ลงสมัครและได้รับเลือกตั้งเป็น ส.ส. สมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายวิทยาย้ายไปลงสมัครในนามพรรคชาติพัฒนาเพื่อแผ่นดิน แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครในนามพรรคเสียงประชาชน แต่การเลือกตั้งเป็นโฆษะ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ลงสมัครในนามพรรคพลังท้องถิ่นไท แต่ก็ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2524 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)

อ้างอิง
-------

1. ↑  บทเรียนสอนไม่จำ 32ปี กลุ่ม "10 มกรา" คนประชาธิปัตย์ ซ้ำรอยเสี้ยมกันเอง
2. ↑  ประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค
3. ↑
4. ↑  "ฟิลม์ รัฐภูมิ"นั่งรองโฆษกพลังท้องถิ่นไท
5. ↑  ‘เกรียงไกร-วิทยา’รุกหนัก เร่งเครื่องหาเสียงโค้งสุดท้าย นำ‘พทท.’ทวงเก้าอี้กาฬสินธุ์
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-11-28 ที่ เวย์แบ็กแมชชีน, เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย[*ลิงก์เสีย*], เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
8. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน[*ลิงก์เสีย*], เล่ม ๙๘ ตอนที่ ๑๐๒ ง ฉบับพิเศษ หน้า ๑๐๑, ๒๕ มิถุนายน ๒๕๒๔
**ภาษาอราเมอิกไบเบิล** (Biblical Aramaic) เป็นรูปแบบของภาษาอราเมอิกที่พบในหนังสือของดาเนียล เอซรา และบางแห่งไบเบิลฉบัลภาษาฮีบรู

ภาษาอราเมอิกและภาษาฮีบรู
------------------------

ภาษาฮีบรูเป็นภาษาหลักของไบเบิลฉบับภาษาฮีบรู ภาษาอราเมอิกเป็นภาษาที่พบเพียงสิบบทจากทั้งฉบับ ภาษาอราเมอิกไบเบิลมีความใกล้เคียงกับภาษาฮีบรู แม้ว่าจะมีลักษณะคล้ายภาษาสเปนและภาษาโปรตุเกสบ้างเล็กน้อย และเขียนด้วยอักษรชนิดเดียวกัน 

### ความเหมือน

* ใช้อักษรทรงเหลี่ยม
* ระบบกริยามาจากรากศัพท์พยัญชนะสามตัว
* การทำงานที่คล้ายกันของระบบกริยาสันธาน
* คำนามมีสามสถานะ คือสัมบูรณ์ โครงสร้างและเน้นหนัก

### ความต่าง

* ภาษาอราเมอิกเติมคำนำหน้าที่ตอนท้ายของหน่วย
* He และ alef เป็นคำนำหน้านามที่เปลี่ยนได้.
* ภาษาอราเมอิกใช้อักษรที่ต่างกันสำหรับเสียงเดียวกัน
* ภาษาอราเมอิกไม่มีระบบการเลื่อนเสียงสระแบบคานาอันไนต์จาก*a* เป็น *o*.
* dalet ที่ทำหน้าที่เป็นบุพบทเป็นสันธานด้วย และมักใช้แทนที่โครงสร้างของการแสดงความเป็นเจ้าของ

### สัทวิทยา

| เซมิติกดั้งเดิม | ฮีบรู | อราเมอิก |
| --- | --- | --- |
| ð, δ | ז | ד |
| z | ז | ז |
| t | ת | ת |
| θ | שׁ | ת |
| ś | שׂ | שׂ |
| š | שׁ | שׁ |
| s | ס | ס |
| θ' | צ | ט |
| ṣ | צ | צ |
| ð', δ' | צ | ק ע |

ประวัติ
-------

ในระหว่างช่วง 257 ปีก่อนพุทธศักราช ภาษาอราเมอิกเป็นภาษากลางในตะวันออกใกล้ ก่อนยุคนี้เคยเป็นภาษาประจำชาติของนครรัฐอรามาเนียน ในช่วง 158 ปีก่อนพุทธศักราช กษัตริย์เฮเซกิอาห์แห่งยูดาห์เจรจากับกษัตริย์เซนนาเซริบแห่งอัสซีเรียในระหว่างการล้อมกรุงเยรูซาเลม ทูตของกษัตริย์เฮเซกิอาห์ใช้ภาษาอราเมอิก ต่อมาภาษาอราเมอิกกลายเป็นภาษากลางในระดับนานาชาติ ไม่ใช่ระดับประชาชนทั่วไป ใน 43 ปีก่อนพุทธศักราช กษัตริย์เนบูคัดเนซาร์ที่สองแห่งบาบิโลนทำลายกรุงเยรูซาเล็มและอพยพชาวยิวจำนวนมากไปทางตะวันออก ภาษาอราเมอิกเป็นภาษาที่จำเป็นสำหรับผู้อพยพ หลังจากจักรพรรดิแห่งเปอร์เซียเข้ายึดครองกรุงบาบิโลน ภาษาอราเมอิกกลายเป็นภาษาทางวัฒนธรรมและการเรียนรู้ของชาวยิวด้วย กษัตริย์ดาริอุสที่ 1 ประกาศให้ภาษาอราเมอิกเป็นภาษาราชการสำหรับซีกตะวันตกของจักรวรรดิเมื่อ พ.ศ. 43 ภาษาอราเมอิกจักรวรรดินี้เป็นพื้นฐานของภาษาอราเมอิกไบเบิล

การปรากฏของภาษาอราเมอิกในไบเบิลภาษาฮีบรู
----------------------------------------

* เอซรา 4:8–6:18 และ 7:12–26 — การอ้างถึงเอกสารในยุค พ.ศ. 43 เกี่ยวกับการสร้างวิหารแห่งเยรูซาเล็ม
* ดาเนียล 2:4b–7:28 — เรื่องเล่าห้าเรื่องเกี่ยวกับดาเนียล
* เยเรมิอาห์ 10:11 — ประโยคเดียวในตอนกลางของเนื้อหาภาษาฮีบรูเกี่ยวกับการเคารพบูชา
* เจเนซิส 31:47 — การแปลชื่อและสถานที่ในภาษาฮีบรู

การปรากฏในที่อื่นๆตามความเห็นของนักวิชาการบางคน
-----------------------------------------------

* เจเนซิส 15:1 —במחזה (ba-maħaze, "ในวิสัยทัศน์") ตามความเห็นของโซฮาร์ (I:88b) คำนี้เป็นภาษาอราเมอิกซึ่งปกติในภาษาฮีบรูจะเป็น במראה (ba-mar’e).
* จำนวน 23:10 —רבע (rôḇa‘, ปกติแปลเป็น "คลัง" หรือ "หรือส่วนที่สี่") Rabbi J.H. Hertz, เห็นว่าเป็นคำภาษาอราเมอิกหมายถึง "ฝุ่น"
* ยอบ 36:2a — ราชีเห็นว่าข้อความนี้เป็นภาษาอราเมอิก
**นายอัศวัชร์ อภัยวงศ์** นักธุรกิจและนักการเมืองไทย อดีตเลขาธิการพรรคถิ่นไทย และอดีตกรรมการบริหารพรรครวมใจไทยชาติพัฒนา

ประวัติ
-------

นายอัศวัชร์ อภัยวงศ์ เกิดเมื่อวันที่ 13 ตุลาคม พ.ศ. 2495 เดิมมีชื่อว่า **อัศวิน อภัยวงศ์** เป็นบุตรชายของนายประยูร อภัยวงศ์ (อดีตสมาชิกสภาผู้แทนราษฎรจังหวัดพิบูลสงคราม) กับนางสราญ อภัยวงศ์ เกิดที่อำเภออรัญประเทศ จังหวัดสระแก้ว จบการศึกษาระดับปริญญาตรีจากคณะโบราณคดี มหาวิทยาลัยศิลปากร

การทำงาน
--------

นายอัศวัชร์ อภัยวงศ์ มีบทบาททางการเมืองด้วยการเป็นบรรณาธิการหนังสือพิมพ์และนิตยสารแนวการเมืองหลายฉบับ และเป็นสมาชิกในกลุ่ม "มดงาน" รับตำแหน่งเลขาธิการพรรคถิ่นไทย ที่มี ดร.พิจิตต รัตตกุล เป็นหัวหน้าพรรค ในการเลือกตั้งปี พ.ศ. 2544 นายอัศวัชร์ได้ลงเลือกตั้งในสังกัดพรรคถิ่นไทย ในเขต 12 กรุงเทพมหานคร (เขตจตุจักร) แต่ไม่ได้รับการเลือกตั้ง และในการเลือกตั้งปี พ.ศ. 2548 นายอัศวัชร์ได้ลงเลือกตั้งอีกครั้งในสังกัดพรรคประชาธิปัตย์ ในเขต 13 กรุงเทพมหานคร (เขตดอนเมือง) ก็ไม่ได้รับการเลือกตั้งอีก

ในปี พ.ศ. 2550 นายอัศวัชร์ ได้เข้าร่วมก่อตั้งพรรครวมใจไทยชาติพัฒนา กับ ดร.พิจิตต รัตตกุล และต่อมาก็เป็นผู้บริหารพรรคการเมืองใหม่ด้วย

ในปี พ.ศ. 2555 นายอัศวัชร์เป็นที่ปรึกษาของผู้ว่าราชการกรุงเทพมหานคร (หม่อมราชวงศ์สุขุมพันธุ์ บริพัตร)

อ้างอิง
-------

1. ↑  *อาสาประชาชนกับ ถนอม อ่อนเกตุพล*, รายการทางบลูสกายแชนแนล: พฤหัสบดีที่ 11 ตุลาคม พ.ศ. 2555
2. ↑  ประวัติผู้สมัคร ส.ส.[*ลิงก์เสีย*]กรมการปกครอง กระทรวงมหาดไทย
3. ↑  "รวมใจไทย"เปิดตัวไม่หวือ "พรเทพ"ควงเมียร่วมพรรค". คลังข้อมูลเก่าเก็บจากแหล่งเดิมเมื่อ 2007-10-09. สืบค้นเมื่อ 2008-05-18.
4. ↑  นาย อัศวัชร์ อภัยวงศ์

แหล่งข้อมูลอื่น
---------------

* ยุทธจักรนักเขียน (คอลัมน์ : วาณิช จรุงกิจอนันต์) เก็บถาวร 2006-05-11 ที่ เวย์แบ็กแมชชีน

| * ด
* ค
* ก
พรรคถิ่นไทย |
| --- |
| หัวหน้าพรรค | 
* บรรณโศภิษฐ์ เมฆวิชัย
* พิจิตต รัตตกุล

 |  |
| เลขาธิการพรรค | 
* อัศวิน อภัยวงศ์

 |
คูมะมงปรากฏบนขบวนรถไฟในคิวชู

**คูมะมง** (ญี่ปุ่น: くまモン; โรมาจิ: *Kuma-mon*) เป็นมาสคอตหมีเพศผู้ ซึ่งสร้างโดยรัฐบาลท้องถิ่นของจังหวัดคูมาโมโตะ บนเกาะคีวชูทางภาคใต้ของญี่ปุ่น ในปี พ.ศ. 2553 และเปิดตัวอย่างเป็นทางการพร้อมกับการเปิดเส้นทางการเดินรถไฟชิงกันเซ็งสายคีวชู ในเดือนมีนาคม พ.ศ. 2554 เพื่อส่งเสริมการท่องเที่ยวในภูมิภาค จากนั้นไม่นานคูมะมงก็ได้รับความนิยมไปทั่วประเทศญี่ปุ่นอย่างรวดเร็ว ในปลายปีเดียวกันคูมะมงได้รับการโหวตจากชาวญี่ปุ่นทั่วประเทศจนได้รับรางวัลชนะเลิศการประกวดตุ๊กตาสัญลักษณ์จากจำนวน 350 ตัวที่แต่ละท้องถิ่นส่งเข้าประกวด

หลังจากคูมะมงเปิดตัวออกมาแล้ว ได้รับความนิยมอย่างมาก โดยมีการสร้างเป็นผลิตภัณฑ์ต่าง ๆ มากถึง 23,000 ตัว และนอกจากจะเป็นมาสคอตเพื่อใช้ในการส่งเสริมทางท่องเที่ยวแล้ว ยังใช้เป็นสัญลักษณ์ในการปลอบประโลมและเยียวยาทั้งร่างกายและจิตใจผู้ได้รับผลกระทบจากแผ่นดินไหวเมื่อปี พ.ศ. 2559 และหาทุนเพื่อบูรณะซ่อมแซมปราสาทคูมาโมโตะ ที่ได้รับผลเสียหายด้วย

อ้างอิง
-------

1. ↑  Tenkai-Japan เก็บถาวร 2013-05-08 ที่ เวย์แบ็กแมชชีน Kumamoto Mascot "Kuma-mon" Won First Prize
2. ↑  หน้า 2, *ยอดมาสคอต*. "หน้าต่างโลก" โดย เกรียงศักดิ์ จุนโนนยางค์. **ไทยรัฐ**ปีที่ 68 ฉบับที่ 21604: วันพฤหัสบดีที่ 16 มีนาคม พ.ศ. 2560 แรม 4 ค่ำ เดือน 4 ปีวอก

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **คูมะมง**

* KumamonTV ที่ยูทูบ

* เว็บไซต์ทางการ (ญี่ปุ่น)
* Kumamon blog เก็บถาวร 2013-06-01 ที่ เวย์แบ็กแมชชีน (ญี่ปุ่น)
* คูมามง ที่ทวิตเตอร์
* คูมามง ที่เฟซบุ๊ก
**ภาษาแอราเมอิกใหม่ยิวบาร์ซาน** เป็นภาษาแอราเมอิกของชาวยิวสมัยใหม่ เริ่มแรกใช้พูดในหมู่บ้านสามแห่งในเคอร์ดิสถานของอิรัก ชื่อเรียกในภาษาของตนคือ "ลิซานิด ญานัน" หมายถึง ภาษาของเรา

จุดกำเนิดและการใช้ในปัจจุบัน
----------------------------

ภาษาของชาวยิวในภาคเหนือของอิรัก ตุรกีตะวันออกและตะวันตกเฉียงเหนือของอิหร่านเป็นภาษาแอราเมอิกใหม่หลากหลายสำเนียง ควายุ่งยากในบริเวณนี้ช่วงสงครามโลกครั้งที่ 1 และการจัดตั้งรัฐอิสราเอลเมื่อ พ.ศ. 2494 ทำให้ชาวยิวในบริเวณนี้ลดลง 

ผู้พูดภาษานี้เป็นภาษาแม่คนสุดท้ายตายเมื่อ พ.ศ. 2541 ผู้พูดเป็นภาษาที่สองที่เหลืออยู่มีอายุมากกว่า 70 ปี โดยเขาเหล่านั้นพูดภาษาฮีบรูหรือภาษาเคิร์ดเป็นภาษาแม่ บางส่วนพูดภาษาอาหรับหรือภาษาแอราเมอิกสำเนียงอื่น จึงถือว่าภาษานี้เป็นภาษาตายโดยสมบูรณ์ ไม่มีหลักฐานที่เชื่อมโยงภาษาแอราเมอิกใหม่ยิวบาร์ซานเข้ากับภาษาแอราเมอิกใหม่สำเนียงอื่น มีความใกล้เคียงกับภาษาลิซานิด โนซาน ที่ใช้พูดทางตะวันออกเฉียงใต้ของบาร์ซาน ไม่มีข้อมูลหรือเอกสารที่เขียนด้วยภาษานี้

  


| * ด
* ค
* ก
ภาษาแอราเมอิกใหม่ |
| --- |
| แอราเมอิกใหม่-ยิว | ภาษาลิซานิด โนซาน • ภาษาแอราเมอิกใหม่ยิวบาร์ซานี • ภาษาฮูลัวลา • ภาษาลิซานา เดนี • ภาษาลิซาน ดิดัน |
| แอราเมอิกใหม่-คริสต์ | ภาษาแอราเมอิกใหม่อัสซีเรีย • ภาษาแอราเมอิกใหม่โบห์ตัน • ภาษาซูริท • ภาษาแอราเมอิกใหม่ตะวันตก • ภาษาเฮอร์เตวิน • ภาษากอย ซันจัก ซูรัต • ภาษามลาโซ • ภาษาเซนายา • ภาษาตูโรโย |
| แอราเมอิกใหม่อื่น ๆ | ภาษาแอราเมอิกใหม่ • ภาษามันดาอิก • ภาษาแอราเมอิกสะมาริตัน |
| **ดูเพิ่ม**: ตระกูลภาษาแอฟโฟร-เอเชียติก • ภาษากลุ่มเซมิติก • กลุ่มภาษาแอราเมอิก  |
**วิศุทธิ์ พรนิมิตร** ชื่อเล่น **ตั้ม** เกิดเมื่อปี พ.ศ. 2519 เป็นนักวาดการ์ตูนชาวไทย ที่มีผลงานที่โดดเด่น โดยเริ่มเป็นที่รู้จักมาตั้งแต่เขียนผลงานเรื่อง ฮีชีอิท (hesheit) ซึ่งเป็นผลงานที่ไม่เน้นลายเส้น แต่เน้นความคิดและองค์ประกอบต่างๆ ของเรื่องราว

ประวัติ
-------

**วิศุทธิ์ พรนิมิตร** จบการศึกษา จาก คณะมัณฑนศิลป์ มหาวิทยาลัยศิลปากร

หลังจากที่เขียนในไทยได้ระยะหนึ่ง เขาได้เดินทางไปประเทศญี่ปุ่นเพื่อแสวงหาแรงบันดาลใจใหม่ ๆ เขาได้ออกเดินทางไปประเทศญี่ปุ่นเมื่อปี พ.ศ. 2546 เพื่อศีกษาภาษาญี่ปุ่น พร้อมทั้งเผยแพร่ผลงานของตัวเอง ภายในเวลาไม่ถึงปีก็เป็นที่สนใจของคนญี่ปุ่น ทำให้เขามีผลงานที่ญี่ปุ่นออกมามากมาย จึงได้เกิดการ์ตูนที่เขาเขียนแต่เป็นภาษาญี่ปุ่นขึ้น รวมทั้งฮีชีอิทซึ่งเป็นผลงานที่สร้างชื่อของเขาก็ได้ถูกตีพิมพ์เป็นภาษาญี่ปุ่นด้วยเช่นกัน ด้วยผลงานที่โดดเด่น ทำให้เขาได้ถูกจัดอันดับหนึ่งใน 250 คนที่น่าจับตามองของโลก จากนิตยสาร Elle ของญี่ปุ่น วิศุทธิ์ยังถือได้ว่าเป็นนักวาดการ์ตูนชาวไทยคนแรกที่มีผลงานตีพิมพ์ในญี่ปุ่นอีกด้วย

ผลงาน
-----

* **ฮีชีอิท** เคยตีพิมพ์ในนิตยสาร Katch และ a day
* **ควันใต้หมวก**
* **everybodyeverything** หนังสือการ์ตูนไทยเล่มแรกที่ได้ตีพิมพ์ในประเทศญี่ปุ่น
* **ตั้มกับญี่ปุ่น** ซึ่งเป็นงานเขียนหนังสือ
* **โรมานซ์**
* ทำแอนิเมชั่นโฆษณาทีวีของเปียโนยี่ห้อ YAMAHA
* ทำไอคอนเมนูเคลื่อนไหวของโทรศัพท์มือถือ docomo
* ทำการ์ตูนแอนิเมชั่น Paper Man ของกระดาษถ่ายเอกสารยี่ห้อ Double A
* อัลบั้ม "ออกไปข้างนอก" ร่วมกับวง Penguin Villa ในฐานะมือกลองของวง

นอกจากงานการ์ตูนและงานเขียนหนังสือแล้ว วิศุทธิ์ยังได้งานอื่น ๆ ในญี่ปุ่นอีก เช่น ทำแอนิเมชันให้หนังโฆษณาโทรศัพท์มือถือ วาดภาพปกซีดีเพลงและปกหนังสือของนักเขียนชื่อดัง แต่งร้านอาหาร
แสดงเปียโนประกอบแอนิเมชัน วาดการ์ตูนเรื่องยาวของตัวเองลงทุกเดือนในนิตยสาร IKKI ของญี่ปุ่น ฯลฯ

อ้างอิง
-------

1. ↑
2. ↑
3. ↑

ดูเพิ่ม
-------

* ฮีชีอิท

แหล่งข้อมูลอื่น
---------------

* เว็บไซต์อย่างเป็นทางการ
* สัมภาษณ์ที่ Eotoday[*ลิงก์เสีย*]
* สัมภาษณ์ที่นิตยสาร Mars เก็บถาวร 2007-03-11 ที่ เวย์แบ็กแมชชีน
* วิศุทธิ์ พรนิมิตร นักเขียนการ์ตูนจากรั้วสวนกุหลาบฯ -- คนไทยคนแรกที่ได้ตีพิมพ์ในประเทศญี่ปุ่น
* Suankularb in a Magazine
* Blog ส่วนตัวของ วิศุทธิ์ พรนิมิตร
* คลิปวิดีโอใน YouTube หัวข้อ Wisut on TV
* ทวิตเตอร์
* ปรัชญาชีวิตในช่องสี่เหลี่ยมของ "วิศุทธิ์ พรนิมิตร"[*ลิงก์เสีย*] (ไทย)
**"ตัดพ้อ"** เป็นซิงเกิลของ โก๊ะ-นิพนธ์ สนธิ ในปี พ.ศ. 2558 สังกัดค่ายเพลงเยส! มิวสิค ในเครืออาร์เอส ประพันธ์เนื้อร้อง-ทำนองโดย จารึก ไกรสรพงษ์ (ต้อง วง พริกไทย) และผู้เรียบเรียงโดย จารึก ไกรสรพงษ์/ณัฐวุฒิ นันทศิริ ออกจำหน่ายในวันที่ 1 เมษายน พ.ศ. 2558 ส่วนมิวสิกวีดีโอนี้เผยแพร่ครั้งแรกในวันที่ 7 พฤษภาคม พ.ศ. 2558 เนื้อหาเพลงนี้พูดถึง คนที่อยู่ในอารมณ์ "น้อยใจ" คนรัก กับเพลงที่แทนความรู้สึกผู้หญิง แต่ก็อาจตรงกับชีวิตจริงผู้ชายหลายๆคน

การตอบรับ
---------

เพลง **ตัดพ้อ** ติดอันดับสูงสุดที่ 41 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 26 กันยายน พ.ศ. 2558 และติดอันดับสูงสุดที่ 48 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 50 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต

| ชาร์ต (พ.ศ. 2558) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต  | 10 |
| อีเอฟเอ็ม ชาร์ต 94 ท็อป แอรเพลย์ | 41 |
| ซี้ดเอฟเอ็ม ชาร์ตท็อป 50 | 48 |
|

อ้างอิง
-------

1. ↑  โก๊ะ นิพนธ์ อึ้ง! เจอสาวจู่โจม ร่ำไห้ บอกเพลง ตัดพ้อ ตรงชีวิตจริง[*ลิงก์เสีย*]
2. ↑  [T-Pop รายงานผล 10 อันดับเพลงยอดนิยมจากชาร์ต iTunes ประเทศไทย ประจำวันเสาร์ที่ 12 กันยายน 2558]
3. ↑  "EFM 94 Top Air Play 94 เพลง ประจำวันที่ 26 กันยายน 2558 ที่ถูกเปิดมากที่สุดบนหน้าปัดวิทยุในประเทศไทย". คลังข้อมูลเก่าเก็บจากแหล่งเดิมเมื่อ 2016-10-30. สืบค้นเมื่อ 2016-08-20.
4. ↑  SEED CHART TOP 50 วันที่ 4 พฤศจิกายน 2558
**พรรคสังคมนิยมประชาธิปไตยเวียดนาม** (The Viet Nam Democratic Socialist Party; ภาษาเวียดนาม: Đảng Dân chủ Xã hội Việt Nam) เป็นพรรคการเมืองในเวียดนามใต้ ก่อตั้งเมื่อ พ.ศ. 2487 โดยฮวีญฟู๊โส ผู้ก่อตั้งฮว่าหาว พรรคนี้ก่อตั้งโดยการรวมตัวกันนักสังคมนิยมที่เป็นชนชั้นกลางในไซ่ง่อนและจังหวัดใกล้เคียง ฮวีญฟู๊โสถูกเวียดมินห์ฆ่าตายเมื่อ พ.ศ. 2490 หลังจากนั้นพรรคจึงสลายตัวไป ต่อมาในเดือนกุมภาพันธ์ พ.ศ. 2498 นายพลเหงียนซ้ากโหง่ได้กล่าวอ้างว่าได้ฟื้นฟูพรรคนี้ขึ้นอีก พรรคนี้ได้สามที่นั่งในการเลือกตั้งแห่งชาติเมื่อ พ.ศ. 2502

* 1946-19471946-1947
* 1947-19721947-1972
* 1956-19721956-1972
* 
* 
* 
* 
* 
* 
* 
*

อ้างอิง
-------

1. ↑  Trager, Frank N (ed.). *Marxism in Southeast Asia; A Study of Four Countries*. Stanford, Calif: Stanford University Press, 1959. p. 169
2. ↑  Rose, Saul. *Socialism in Southern Asia*. London: Oxford University Press, 1959. p. 197
3. ↑  Goodman, Allan E. *Politics in War; The Bases of Political Community in South Vietnam*. Cambridge, Mass: Harvard University Press, 1973. p. 25
พระพุทธรูปนาคปรก ศิลปะลพบุรี
**มุจลินท์** (บาลี: มุจลินฺท; *ต้นจิกน้ำ*) เป็นพญานาคซึ่งปรากฏในพุทธประวัติ ผู้แผ่พังพานปกป้องพระโคตมพุทธเจ้าเมื่อเกิดพายุฝนเป็นเวลาเจ็ดวันขณะเสวยวิมุตติสุขใต้ต้นจิกในสัปดาห์ที่ 6 หลังการตรัสรู้ เป็นที่มาของพระพุทธรูปปางนาคปรก

ในสัปดาห์ที่ 6 หลังการตรัสรู้ของพระพุทธเจ้า พระผู้มีพระภาคเจ้าเสด็จไปประทับนั่งขัดสมาธิต้ต้นจิก ที่อยู่ในทิศอาคเนย์แห่งต้นพระศรีมหาโพธิ์ เสวยวิมุตติสุขอยู่ ณ ที่นั้นอีก 7 วันในกาลนั้นฝนตกพรำตลอด 7 วัน พญานาคมุจลินท์ซึ่งมีอานุภาพมาก พำนักอยู่ที่สระน้ำใกล้ต้นจิกนั้น เลื่อมใสในพระศิริวิลาส พร้อมด้วยพระรัศมีโอภาสอันงามล่วงล้ำเทพยดาทั้งหลาย จึงเข้าไปใกล้แล้วขนดเข้าซึ่งขนดกาย แวดวงพระสัมมาสัมพุทธเจ้าได้ 7 รอบ และแผ่พังพานอันใหญ่ ป้องปรกเบื้องบนพระเศียร มิให้ลมและฝนถูกต้องพระวรกายของพระผู้มีพระภาคเจ้า

ครั้งล่วง 7 วัน ฝนหายขาดแล้ว พญานาคก็คลายขนดจำแลงกายเป็นมาณพ เข้าไปถวายอัญชลีเฉพาะพระพักตร์ พระผู้มีพระภาคเจ้าทรงเปล่งอุทานวาจาว่า"ความสงัดเป็นสุข สำหรับบุคคลผู้มีธรรมอันเห็นแล้ว ยินดีอยู่ในที่สงัด รู้เห็นตามความเป็นจริง ความไม่เบียดเบียน คือความสำรวมในสัตว์ทั้งหลาย และความปราศจากความกำหนัด คือความล่วงกามทั้งหลายเสียได้ด้วยประการทั้งปวง เป็นสุขในโลก ความนำอัสมิมานะ คือความถือตัวออกให้หมดไปเป็นสุขอย่างยิ่ง"
"**อิฟไอเนเวอร์ซียัวร์เฟซอะเกน**" (อังกฤษ: If I Never See Your Face Again) เป็นเพลงของวงดนตรีป็อปร็อกอเมริกัน มารูนไฟฟ์ จากสตูดิโออัลบั้ม *อิตโวนต์บีซูนบีฟอร์ลอง* (2007) รุ่นจำหน่ายซ้ำ จำหน่ายเมื่อเดือนมิถุนายน ค.ศ. 2008 และยังรวมอยู่ในอัลบั้ม *กูดเกิร์ลกอนแบด* (2007) รุ่นจำหน่ายซ้ำของรีแอนนาด้วย เดิมเพลงฉบับเดิมถูกบรรจุในอัลบั้มรุ่นแรกแต่ไม่มีริอานนาร้องด้วย เพลงแต่งโดยสมาชิกวง แอดัม เลอวีน และเจมส์ วาเลนไทน์ ผลิตเพลงโดยคริสโตเฟอร์ "ทริกกี" สจ๊วต ไมก์ เอลิซอนโด มาร์ก เอ็นเดิร์ต มาร์ก "สไปก์" สเตนต์ และมารูนไฟฟ์ เพลงออกจำหน่ายเป็นอีพีในประเทศออสเตรเลียในวันที่ 22 พฤษภาคม ค.ศ. 2007 และเป็นซิงเกิลทางการในวันที่ 2 พฤษภาคม ค.ศ. 2008 ในสหรัฐอเมริกา

"อิฟไอเนเวอร์ซียัวร์เฟซอะเกน" เดิมตั้งใจจะร้องคู่กับเจเน็ต แจ็กสัน และอยู่ในอัลบั้ม*ดิสซิปพลิน* แต่เกิดปัญหาด้านค่ายเพลง หลังจากนั้น การร่วมมือกับริอานนาเกิดเป็นผลประโยชน์เมื่อเลอวีนขอให้เพิ่มเสียงร้องของเธอในเพลงฉบับรีมิกซ์ และเธอตอบตกลง "อิฟไอเนเวอร์ซียัวร์เฟซอะเกน" เป็นเพลงป็อปและอาร์แอนด์บีที่มีเครื่องดนตรีเป็นเครื่องสังเคราะห์เสียงและกีตาร์ เพลงได้รับการตอบรับแบบคละกันจากนักวิจารณ์เพลง บางคนยกย่องตัวเพลงแต่ตำหนิเสียงร้องของเลอวีนและริอานนา มิวสิกวิดีโอเพลงกำกับโดยแอนโทนี แมนด์เลอร์ และถ่ายทำในเวทีเก็บเสียงในคาสเตก รัฐแคลิฟอร์เนีย แนวคิดของวิดีโอคือ "กามารมณ์แบบหรูหรา" (high-end erotica)